གནད་དོན་དབྱེ་ཞིབ་ཚོས་གསར་འགོད་པ་དེ་གཉིས་ལ་ཁྲིམས་ཐག་བཅད་པའི་གནད་དོན་གྱི་ཐོག་ནས་འབར་མ་ནང་གི་གསར་འགོད་རང་དབང་གི་གནས་སྟངས་གང་འདྲ་ཞིག་ཡིན་མིན་ཚོད་དཔག་བྱེད་ཐུབ་སྐོར་བརྗོད་དེ་སྐྱོན་བརྗོད་ཤུགས་ཆེན་བྱེད་ཀྱི་ཡོད་པ་དང་།ཁྲིམས་ཐག་མ་བཅད་གོང་གི་ཉིན་འགའི་སྔོན་ཡུལ་དེའི་གསར་འགོད་པ་བརྒྱ་ཕྲག་འགའ་རྫོང་ཁྲིམས་ཁང་གི་སྒོ་འགྲམ་དུ་འཛོམས་ཏེ་བཀག་ཉར་བྱས་པའི་གསར་འགོད་པ་གཉིས་མྱུར་དུ་ཀློད་གྲོལ་གཏོང་དགོས་པའི་འབོད་སྐུལ་ཞུས་ཡོད་པ་དང་།དེ་བཞིན་རྒྱལ་སྤྱིའི་འགྲོ་བ་མིའི་ཐོབ་ཐང་དང་དམངས་གཙོ་དོན་གཉེར་ཅན་གྱི་ཚོགས་སྡེ་ཁག་དང་།འཛམ་གླིང་མཉམ་འབྲེལ་རྒྱལ་ཚོགས་དང་འབར་མའི་ནང་གི་ཨ་རིའི་གཞུང་ཚབ་སོགས་ནས་གསར་འགོད་པ་དེ་གཉིས་ཆ་རྐྱེན་གང་ཡང་མེད་པའི་ཐོག་ནས་ཀློད་གྲོལ་གཏོང་དགོས་པ་མ་ཟད།ཉེས་པ་གང་ཡང་མེད་པར་སྨྲ་བརྗོད་རང་དབང་འཕྲོག་ཏེ་བཙོན་འཇུག་བྱས་པ་གཞན་རྣམས་ཀྱང་ཀློད་གྲོལ་གཏོང་དགོས་སྐོར་འབོད་སྐུལ་གནང་ཡོད་པ་རེད།